Kiddies Polymer Clay Crab Hook Earrings | Buy Online in South Africa | Zasttra.com
Kiddies Polymer Clay Crab Hook Earrings
Kiddies blue polymer clay smiling crab hook drop earrings Weight: 2.6 grams Charm size: Width: +- 2 cm Length: +- 1.5 cm ‘Vreemde’ kat kuier by gesin | Netwerk24
‘Vreemde’ kat kuier by gesin
Deur Chané Uys 06 Desember 2018 05:53
Frik en Charlise Steenberg van Bloemfontein het vir die afgelope sowat twee maande ’n ongewone nagtelike gas.
Die muskeljaatkat, Kerneels, kuier die afgelope twee maande saans by Frik en Charlise Steenberg in Waverley, Bloemfontein. Foto: Verskaf
’n Muskeljaatkat, wat hulle sedertdien Kerneels gedoop het, kom kuier nou elke aand in die egpaar se erf in Waverley.
Frik vertel hoe Charlise die “vreemde” kat in hul agterplaas gewaar het.
“Ek het gaan kyk en besef dit is nie net ’n normale huiskat nie, maar wel ’n muskeljaatkat,” sê hy.
Die kat het in die verlede elke derde aand by die Steenbergs se huis opgedaag, maar omdat daar nou minder gereeld lig is om hom af te skrik weens beurtkrag, is hy elke aand daar.
“Ons het hom nog nie probeer voer nie, maar het hom wel ’n naam gegee,” sê Steenberg.
Volgens hom is die duiwe in die groot palmboom op die erf mak en kom Kerneels in die aand daar jag. Muskeljaatkatte is glad nie gewelddadige diere nie en baie van hul gedrag sal lyk na die van ’n gewone huiskat.
Jurie du Plessis, soogdierkundige van die Nasionale Museum in Bloemfontein, sê dit is nie ongewoon om dié katte naby menslike nedersettings en in beboude gebiede te sien nie. Hulle word gewoonlik in ’n bosagtige habitat aangetref omdat dit skuiling bied.
“Ons het twee rekords in die museum se databasis waar hulle by aangrensende dele van Naval Hill en in tuine naby die Universitas-woonbuurt aangetref is,” sê Du Plessis.
Ons het twee rekords in die museum se databasis waar hulle by aangrensende dele van Naval Hill en in tuine naby die Universitas-woonbuurt aangetref is.
Muskeljaatkatte kom wydverspreid oor Suid-Afrika voor, maar veral in die westelike dele van KwaZulu-Natal.
Hy sê die diere is nie bedreig nie en is meestal aktief in die aand.
Muskeljaatkatte vang ook graag rotte en insekte en eet tot ’n mindere mate plantmateriaal. Dit is onseker hoe oud hulle in die natuur word, maar in aanhouding leef hulle soms langer as 20 jaar.
Meer oor: Frik Steenberg | Charlise Steenberg | Bloemfontein | Kerneels | Kat | Muskeljaatkat
Kat wat brand oorleef, soek nuwe tuiste
Inkopies put dié vette kater skoon uit
KYK: Kat in orkaan steel harte